XIV STRUCTURA EXTERNA, 



5. Soredia^ e cocciis varie agglomeratis orla, glebulos 

 offerunt forma varios , vulgo orbiculares el convexos ; 

 interdum cum forma isidioidea juncta glomerulos offerunt 

 fruticulosos ; exemplum praebetUmbilicaricapustulata. Soredia 

 ex apotheciorum excipulis thallodeis orta formam orbicularem 

 servant, saepiusque marginata apparent. Ex hac praeserlim 

 sorediorum forma ab Achario genus Variolaria constructum. 

 Occurrunt soredia in thallo frondoso et tartareo , ultimaque 

 forma praesertim a Lecanoris et Pertusariis producitur. 



6. Papulae denique pustulae sunt semipellucidae in 

 adversa CoIIemaceorum pagina obviae, et cum ista ejusdem 

 omnino naturae ; quam thalli formam papulosam voco. 

 Aliae eorum novos protrudunt thalli lobulos , aliae apothecia 

 enituntur. 



§. 3. Lichenum structura interna. 



In lichenum thallo duplicis generis invenitur contextus, 

 vesiculosus nempe , cellulis constans sphaericis , vulgo arc- 

 lissime congestis, et hoc laxior fistulosus (Koerb.) aut fila- 

 mentosus , qui cellularum fistulosarum congeriem offert. 

 Ille , ex quo solo lichenum crustaceorum thallus formatur, 

 nullam admiltit liberiorem et adscendentem thalli formam ; 

 hic vero , a quo omnis libera et adscendens pendet thalli 

 forma, nunquam solus, sed constanter cum vesiculoso junctus 

 invenitur ; contextus vesiculosus Ihalli frondosi paginara 

 adversam occupat, fruticulosi vero omnem amplectitur stipitum 

 superficiem. Contextus vero fistulosus in lichenibus frondosis 

 paginam vestit aversam , ibique saepe emissis cellulis 

 fasciculatim junctis rhizinas format , quibus thallus corpori 

 substrato laeviler adfigitur; in lichenibus fruticulosis interius 

 occupat stipilum spatium , tum contexlus stuppeus apud 

 Acharium audit. 



Distinguitur porro in lichenum thallo slratum triplex : 

 a. corticale , quod lichenis superficiem peculiari tingit 



